wickkiey/tamil-wikipedia-chunked huggingface dataset:
# தோலாவிரா

## நகர அமைப்பும் கட்டிடங்களும்

இந்த நகரம் சிந்துவெளி நாகரிகத்துக்கு உரிய துறைமுக நகரமான லோத்தலை விடப் பெரியது எனக் கணிக்கப்பட்டுள்ளது. இது 771.1மீ (2,503 அடி) நீளமும், 616.85 (2,023.8 அடி) அகலமும் கொண்டது. அரப்பா, மொகெஞ்சதாரோ ஆகிய நகரங்களைப் போலவே இந்நகரமும் வடிவவியல் தள அமைப்பு உடைய அரண் நகர், நடு நகர், கீழ் நகர் என்னும் மூன்று பகுதிகளால் ஆனது. அரண் நகரும், நடு நகரும், அவற்றுக்கே உரித்தான அரண் அமைப்புகள், வாயில்கள், கட்டிடப் பகுதிகள், சாலைகள், கிணறுகள், பெரிய திறந்த வெளிகள் போன்றவற்றுடன் அமைந்திருந்தன. மிகக் கவனமாக அரண் செய்யப்பட்டிருந்த அரண் நகர், நகரத்தின் தென்மேற்குப் பகுதியின் பெரும்பகுதியைக் கொண்டிருந்தது. உயரமான கோட்டை மிகவும் பாதுகாப்பாக இரட்டை மதில்களுடன் அமைந்திருந்தது. இதற்கு அருகே முக்கிய அலுவலர்கள் வாழ்ந்த ஒரு பாதுகாப்பான இடம் இருந்தது. பொதுவாக அரண் செய்யப்பட்டு இருந்த நகரப்பகுதியின் பரப்பளவு 48 எக்டேர் (120 ஏக்கர்). இதற்கு வெளியே இருந்த பகுதிகளும் அரண் செய்யப்பட்ட நகருடன் ஒருங்கிணைந்தவையாகவே இருந்தன. மதிலுக்கு வெளியிலும் ஒரு குடியிருப்புப் பகுதி கண்டுபிடிக்கப்பட்டுள்ளது. தோலாவிராவின் இரு பக்கங்களிலும் மழைநீர்க் கால்வாய்கள் அமைந்துள்ளன. வடக்கில் உள்ளது "மன்சார்" தெற்கில் உள்ளது "மன்கார்".
# தோலாவிரா

## முத்திரை உற்பத்தி

தோலாவிராவில் கண்டெடுக்கப்பட்ட மூன்றாம் கட்டத்தைச் சேர்ந்த முத்திரைகளுட் சில எழுத்துக்கள் எதுவும் இன்றி விலங்கு உருவங்களை மண்டுமே கொண்டிருக்கிறது. இவை முத்திரை உற்பத்தியின் தொடக்க நிலையைக் காட்டுவதாகக் கருதப்படுகிறது.
# காமா-லினோலெனிக் அமிலம்

**காமா-லினோலெனிக் அமிலம்** (γ-Linolenic acid; gamma-linolenic acid; GLA) அல்லது காமோலெனிக் அமிலம் தாவர எண்ணெய்களில் காணப்படும் ஒரு கொழுப்பு அமிலமாகும். இதன் பயன் விவாதத்திற்கு உரியதானாலும் அழற்சியாலும், தன்னெதிர்ப்பு நோய்களாலும் ஏற்படும் இடர்பாடுகளை நீக்கும் உணவு சேர்க்கையாக இது விற்பனை செய்யப்படுகிறது. இதன் சரியான வேதிவடிவம் ரிலே (Riley) என்பவரால் விரித்துரைக்கப்பட்டது. ஆல்ஃபா-லினோலெனிக், காமா-லினோலெனிக் அமில வடிவங்கள் இருந்தாலும், பீட்டா வடிவம் கிடையாது. முன்புக் கண்டறியப்பட்ட பீட்டா வடிவம் தூய்மைப்படுத்தும் முறையில் ஏற்பட்ட ஒரு பிழையாகும்.
# காமா-லினோலெனிக் அமிலம்

## வேதியியல்

காமா-லினோலெனிக் அமிலம் [18:3 (*n*−6)], நிறைவுறாக் கொழுப்பு அமிலங்களான ஒமேகா-6 கொழுப்பு அமிலங்களின் குடும்பத்தைச் சேர்ந்ததாகும். அவை அனைத்தும் ஆறாமிடத்தில் பொதுவான ஒரு இறுதி கார்பன்–கார்பன் இரட்டைப் பிணைப்பைக் கொண்டிருக்கும்; அதாவது கொழுப்பு அமிலத்தின் மீத்தைல் முனையிலிருந்து ஆறாம் பிணைப்பாகும். காமா-லினோலெனிக் அமிலம் பதினெட்டு கார்பன் தொடரியையும், மூன்று ஒருபக்க கார்பன்–கார்பன் இரட்டைப் பிணைப்பையும் கொண்ட கார்பாக்சிலிக் அமிலமாகும். இது, ஒமேகா-3 கொழுப்பு அமிலமான ஆல்ஃபா-லினோலெனிக் அமிலத்தின் மாற்றியமாகும்.
# காமா-லினோலெனிக் அமிலம்

## இவற்றையும் காண்க

- ஆல்ஃபா-லினோலெனிக் அமிலம்
- லினோலெயிக் அமிலம்
- அத்தியாவசிய கொழுப்பு அமிலம்
# மாலிம் நாவார்

**மாலிம் நாவார்** (*Malim Nawar*, சீனம்: *双溪古月*, மலேசியா, பேராக், கம்பார் மாவட்டத்தில் உள்ள ஒரு சிறிய நகரம். ஈப்போ மாநகரம் 40 கி.மீ. வடக்கே உள்ளது. அருகாமையில் கம்பார் நகரம், தாப்பா, பத்து காஜா, கோல டிப்பாங், தஞ்சோங் துவாலாங் போன்ற சிறு நகரங்கள் உள்ளன.
# மாலிம் நாவார்

## பொது

மாலிம் நாவார் சட்டமன்றத் தொகுதிக்கு பவானி வீரையா என்பவர் சட்டமன்ற உறுப்பினராக இருக்கின்றார்.
# மாலிம் நாவார்

## வரலாறு

முன்பு காலத்தில், அலிம் எனும் பெயர் கொண்ட மந்திரவாதி இந்தப் பகுதியில் வாழ்ந்து இருக்கிறார். மாலிம் நாவார் பகுதியில் வாழ்ந்த மக்களுக்கு நோய் நொடிகள் ஏற்பட்டால், அந்த மந்திரவாதியிடம் சென்று மருந்து மாத்திரைகளை வாங்கிச் சாப்பிட்டனர். பில்லி, சூன்யம் பிடித்து இருந்தால் அவரிடம் சென்று மந்திர சிகிச்சைகளைப் பெற்றுள்ளனர்.  
அவருடைய நல்ல குணங்களுக்காகவும் சமூக சேவைகளுக்காவும் அலிம் எனும் பெயரையே அந்த இடத்திற்கு வைத்தனர். அலிம் எனும் சொல் நாளடைவில் மாலிம் என்று மாறியது. மாவார் என்பது மருந்து நீரைக் குறிப்பதாகும். ஒரு சொற்களும் சேர்ந்து இப்போது மாலிம் நாவார் என்று அழைக்கப்படுகிறது.
# இலங்கைப் பல்கலைக்கழகங்களின் பட்டியல்

இது ஒரு **இலங்கைப் பல்கலைக்கழகங்களின் பட்டியல்** ஆகும்.
# இலங்கைப் பல்கலைக்கழகங்களின் பட்டியல்

### தேசியப் பல்கலைக்கழகங்கள்

இலங்கை பல்கலைக்கழக மானியங்கள் ஆணைக்குழுவினால் அங்கிகரிக்கப்பட்ட 15 பல்கலைக்கழகங்களும் 3 வளாகங்களும்.
- பேராதனைப் பல்கலைக்கழகம் (மத்திய மாகாணம்)
- கொழும்புப் பல்கலைக்கழகம் (மேல் மாகாணம்)
- உறுகுணை பல்கலைக்கழகம் (தென் மாகாணம்)
- ஸ்ரீ ஜயவர்தனபுர பல்கலைக்கழகம் (மேல் மாகாணம்)
- களனி பல்கலைக்கழகம் (மேல் மாகாணம்)
- மொறட்டுவைப் பல்கலைக்கழகம் (மேல் மாகாணம்)
- யாழ்ப்பாணப் பல்கலைக்கழகம் (வட மாகாணம்)
- கிழக்குப் பல்கலைக்கழகம், இலங்கை (கிழக்கு மாகாணம்)
- தென்கிழக்குப் பல்கலைக்கழகம், இலங்கை (கிழக்கு மாகாணம்)
- ரஜரட்டை பல்கலைக்கழகம் (வட மத்திய மாகாணம்)
- இலங்கை சபரகமுவ பல்கலைக்கழகம் (சப்பிரகமுவா மாகாணம்)
- இலங்கை வயம்ப பல்கலைக்கழகம் (வட மேல் மாகாணம்)
- ஊவா வெல்லச பல்கலைக்கழகம் (ஊவா மாகாணம்)
- கட்புல ஆற்றுகைக் கலைகள் பல்கலைக்கழகம் (மேல் மாகாணம்)
- இலங்கை திறந்த பல்கலைக்கழகம் (மேல் மாகாணம் + தொலைகல்வி)
- வவுனியாப் பல்கலைக்கழகம் (வட மாகாணம்)
# இலங்கைப் பல்கலைக்கழகங்களின் பட்டியல்

## பல்கலைக்கழகங்களின் தற்போதைய தரவரிசை

### வெப்போமெட்ரிக்ஸ் தரவரிசை 2016

| University | 2016 (July edition) | 2015 (July edition) | 2014 (July edition) | 2013 (July edition) |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| கொழும்புப் பல்கலைக்கழகம் | align=1 | align= 1946 | 93 | align=1 | align=2039 | 107 | align=1 | 1 | align=2146 | 109 | align=2 | 1 | align=2255 | 573 |  |  |
| பேராதனைப் பல்கலைக்கழகம் | align=2 | align= 2158 | 72 | align=2 | align=2230 | 249 | align=2 | 2 | align=2479 | 494 | align=4 | 1 | align=2973 | 506 |  |  |
| மொறட்டுவைப் பல்கலைக்கழகம் | align=3 | align=2415 | 8 | align=3 | align=2407 | 90 | align=3 | 2 | align=2497 | 347 | align=1 | 1 | align=2150 | 139 |  |  |
| களனி பல்கலைக்கழகம் | align=4 | align=2559 | 570 | align=4 | 1 | align=3129 | 65 | align=5 | align=3194 | 1314 | align=5 | align=4508 | 1214 |  |  |  |
| உறுகுணை பல்கலைக்கழகம் | align=5 | 1 | align=2634 | 1891 | align=6 | align=4525 | 1042 | align=6 | 3 | align=3483 | 1130 | align=3 | 3 | align=2353 | 941 |  |
| ஸ்ரீ ஜயவர்தனபுர பல்கலைக்கழகம் | align=6 | 1 | 3045 | 569 | align=5 | 1 | align=2476 | 615 | align=4 | 2 | align=3091 | 2878 | align=6 | 2 | align=5969 | 3210 |
| யாழ்ப்பாணப் பல்கலைக்கழகம் | align=7 | 2 | align=4004 | 2557 | align=9 | 1 | align=6561 | 664 | align=8 | 1 | align=7225 | 938 | align=7 | align=8163 | 2499 |  |
| கட்புல ஆற்றுகைக் கலைகள் பல்கலைக்கழகம் | align=8 | 6 | align= 4121 | 9944 | align=14 | 1 | align=14065 | 1626 | align=15 | align=15691 | 812 | align=15 | align=16503 | 1063 |  |  |
| இலங்கை திறந்த பல்கலைக்கழகம் | align=9 | 1 | align=4479 | 1091 | align=8 | 1 | align=5570 | 419 | align=7 | 1 | align=5989 | 2719 | align=8 | align=8708 | 2824 |  |
| இலங்கை வயம்ப பல்கலைக்கழகம் | align=10 | 3 | align=5409 | 358 | align=7 | 6 | align=5051 | 6742 | align=13 | 1 | align=11793 | 1489 | align=12 | align=13282 | 927 |  |
| இலங்கை சபரகமுவ பல்கலைக்கழகம் | align== 11 | 1 | align=6015 | 4987 | align=12 | 1 | align=11002 | 203 | align=11 | 2 | align=10799 | 261 | align=9 | 1 | align=10538 | 670 |
| கிழக்குப் பல்கலைக்கழகம், இலங்கை | align== 11 | 2 | align=6015 | 5250 | align=13 | 1 | align=11265 | 111 | align=12 | 2 | align=11154 | 970 | align=10 | 1 | align=12124 | 198 |
| ரஜரட்டை பல்கலைக்கழகம் | align=13 | 3 | align=6137 | 3570 | align=10 | align=9707 | 712 | align=10 | 1 | align=8995 | 3299 | align=11 | 2 | align=12294 | 6066 |  |
| தென்கிழக்குப் பல்கலைக்கழகம், இலங்கை | align=14 | 3 | align=7968 | 2061 | align=11 | 2 | align=10029 | 1705 | align=9 | 4 | align=8324 | 5217 | align=13 | 2 | align=13541 | 2464 |
| ஊவா வெல்லச பல்கலைக்கழகம் | align=15 | align= 11664 | 4050 | align=15 | 1 | align=15714 | 989 | align=14 | align=14725 | 359 | align=14 | 1 | align=14366 | 1800 |  |  |
# ஒமேகா-9 கொழுப்பு அமிலம்

**ஒமேகா-9 கொழுப்பு அமிலங்கள்** (Omega-9 fatty acids; **ω−9** கொழுப்பு அமிலங்கள் அல்லது **n −9** கொழுப்பு அமிலங்கள்) எனக் குறிக்கப்படுபவை நிறைவுறாக் கொழுப்பு அமிலங்களின் குடும்பமாகும். அவை அனைத்தும் *ஒமேகா* −9 இடத்தில் பொதுவான ஒரு இறுதி கார்பன்–கார்பன் இரட்டைப் பிணைப்பைக் கொண்டிருக்கும்; அதாவது கொழுப்பு அமிலத்தின் மீத்தைல் முனையிலிருந்து ஒன்பதாவது பிணைப்பாகும்.
# ஒமேகா-9 கொழுப்பு அமிலம்

## இவற்றையும் காண்க

- ஒமேகா-3 கொழுப்பு அமிலம்
- ஒமேகா-6 கொழுப்பு அமிலம்
# ஒமேகா-9 கொழுப்பு அமிலம்

## வெளியிணைப்புகள்

-
# சிவஞானபோத விருத்தம்

**சிவஞானபோத விருத்தம்** என்னும் நூல் கண்ணுடைய வள்ளல் என்பவரால் 15 ஆம் நூற்றாண்டில் இயற்றப்பட்டது. இது 12 விருத்தங்களை மட்டும் கொண்ட நூல். ‘ஸ்ரீமது வள்ளலார் அருளிய திருவிருத்தம்’ என்று காழித் தாண்டவராயர் தம் திருவாசக உரையில் இதனைக் குறிப்பிட்டுள்ளார். அந்த உரையில் சிவஞானபோதம் 12 நூற்பாக்களை எழுதி அவற்றிற்கு விளக்கம் போல ஈடாக அமைந்துள்ள இந்தப் 12 விருத்தங்கள் அவற்றுடன் தரப்பட்டுள்ளன.
- இந்த நூலின் முதல் பாடல்  
பதி பசு பாசம் எனத் தெரிந்த மூன்றின்
:பதியாவது ஒருபடிப் பட்டுள்ள சகத்திற்கு
முதுமறை நூல் அவன் அவள் அது என்று ஓதும்
:மூ வகையும் செய்ய ஒரு முதல் உண்டாகும்
அது பதி ஆம் சுகம் தன்னை அழித்துக் காத்திட்டு
:ஆக்குதலால் அவன் அரனே ஆவன் மற்று
விதி தனையும் அரி தனையும் காட்டி எல்லாம்
:விளைந்து அழியக் கண்டு நிற்பன் விமலன் தானே.
# சிவஞானபோத விருத்தம்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005
# நகைச்சுவைத் திரைப்படம்

**நகைச்சுவைத் திரைப்படம்** (*comedy film*) என்பது ஒரு திரைப்பட வகையாகும். இவை மனிதரின் மனக்கவலைகளை மறக்க வைக்கும் நகைச்சுவை உணர்வை மையமாக வைத்து எடுக்கப்படும் திரைப்படங்கள். இவ்வகையான திரைப்படங்கள் இந்தியத் திரைப்படங்களில் அதிக அளவில் காணப்படும். இந்தப் படங்கள் பார்வையாளர்களின் சிரிப்பை வரவழைக்கும்படி வடிவமைக்கப்பட்டுள்ளவை. நகைச்சுவைப் படங்கள் பொதுவாக கவலை இல்லாத நாடகம் மற்றும் வேடிக்கைத் திரைப்படங்கள். பல சமயங்களில் சமூகத் திரைப்படங்கள் நகைச்சுவை கலந்து எடுக்கப்படுகின்றன. நகைச்சுவைத் திரைப்படங்கள் பெரும்பாலும் நகைச்சுவையான சூழ்நிலைகள் மூலம், நடிகர்கள் பேசும் வழிகளில், அல்லது அவர்களின் நடவடிக்கைகள் மூலம் பார்வையாளர்களை சிரிக்க வைக்கும்.
# நகைச்சுவைத் திரைப்படம்

## பிரபல நகைச்சுவைப் படங்கள்

- சபாபதி
- பலே பாண்டியா
- காதலிக்க நேரமில்லை
- கலாட்டா கல்யாணம்
- மைக்கேல் மதன காமராஜன்
- சதிலீலாவதி
- தெனாலி
- வசூல்ராஜா எம்.பி.பி.எஸ்
- பம்மல் கே. சம்பந்தம்
- பஞ்சதந்திரம்
- இம்சை அரசன் 23-ம் புலிகேசி
- தில்லு முல்லு
- உள்ளத்தை அள்ளித்தா
- கலகலப்பு
- கலாட்டா கல்யாணம்
- காசேதான் கடவுளடா
- பாமா விஜயம்
- எதிர் நீச்சல்
- உத்தரவின்றி உள்ளே வா
- அன்பே ஆருயிரே
- சின்ன மாப்ளே
- சின்ன ஜமீன்
- கண்ணா லட்டு தின்ன ஆசையா
# நகைச்சுவைத் திரைப்படம்

## பிரபல நகைச்சுவைப்பட இயக்குநர்கள்

- சிங்கீதம் சீனிவாச ராவ்
- சிம்புதேவன்
- சுந்தர். சி
# இலங்கை அரசுத்தலைவர்களின் பட்டியல்

**இலங்கை அரசுத்தலைவர்களின் பட்டியல்** (*list of Presidents of Sri Lanka*) 1972 ஆம் ஆண்டில் இலங்கை குடியரசாக அறிவிக்கப்பட்ட பின்னர் பதவிக்கு வந்த குடியரசுத் தலைவர்கள், மற்றும் நிறைவேற்றதிகாரம் கொண்ட அரசுத் தலைவர்கள் ஆகியோரை உள்ளடக்கிய இலங்கை சனாதிபதிகளின் முழுமையான விபரம் ஆகும்.
# இலங்கை அரசுத்தலைவர்களின் பட்டியல்

## சனாதிபதிகள்

;கட்சிகள்  
| <small>கோபல்லாவை கடைசி மகாதேசாதிபதியும், 1972 இல் இலங்கை குடியரசாக அறிவிக்கப்பட்டு பெயரும் சிறீ லங்கா என மாற்றப்பட்ட பின்னர் பதவிக்கு வந்த முதலாவது நிறைவேற்றதிகாரமற்ற சனாதிபதியும் ஆவார்.</small> |
| --- |
# ஜாக் மாரித்தேன்

**ஜாக் மாரித்தேன்** (*Jacques Maritain*, 18 நவம்பர் 1882&nbsp;– 28 ஏப்ரல் 1973) என்பவர் பிரான்சு நாட்டைச் சார்ந்த புகழ்மிக்க கத்தோலிக்க மெய்யியலார் ஆவார். முதலில் சீர்திருத்தத் திருச்சபையைச் சார்ந்தவரான மாரித்தேன் பின்னர் 1906ஆம் ஆண்டு கத்தோலிக்க கிறித்தவராக மாறினார்.
# ஜாக் மாரித்தேன்

## சாதனைகள்

மாரித்தேன் அறுபதுக்கும் மேலான நூல்கள் எழுதி வெளியிட்டார். புனித தாமஸ் அக்குவைனாஸ் வகுத்த மெய்யியலின் மறுமலர்ச்சிக்கு இவர் பெரிதும் காரணமானார்.  
இவர் உலக மனித உரிமைகள் சாற்றுரை உருவாக்குவதில் பெரும் பங்கு வகித்தார்.  
திருத்தந்தை ஆறாம் பவுலுக்கு ஜாக் மாரித்தேன் நீண்டகால நண்பராகவும் ஆசானாகவும் விளங்கினார். 1962-1965இல் நடந்தேறிய இரண்டாம் வத்திக்கான் பொதுச்சங்கத்தின் முடிவில் விடுக்கப்பட்ட செய்திகளுள் ஒன்றான "சிந்தனையாளர்கள் மற்றும் அறிவியலாளர்களுக்குச் செய்தி" என்னும் ஏட்டினை திருத்தந்தை ஆறாம் பவுல் வழங்கியபோது அதைப் பெற்றுக்கொண்டவர் மாரித்தேன் ஆவார்.  
மாரித்தேன் மெய்யியல் தவிர வேறு பல துறைகளிலும் தேர்ச்சி பெற்றவராக விளங்கினார். அழகியல், அரசியல் கோட்பாடு, அறிவியல் மெய்யியல், மீவியற்பியல், கல்வி, வழிபாட்டியல், திருச்சபையியல் போன்ற பல துறைகளில் அவர் பங்களித்துள்ளார்.
# ஜாக் மாரித்தேன்

## வரலாறு

மாரித்தேன் பாரிசு நகரில் பிறந்தார். அவருடைய தந்தை பவுல் மாரித்தேன், தாய் ஜெனிவியேவ் ஃபாவர் ஆகியோர் சுதந்திர புராட்டஸ்டாண்டு சபையைப் பின்பற்றினர். எனவே அச்சபை உறுப்பினராக ஜாக் மாரித்தேன் வளர்ந்தார். பள்ளிப்படிப்புக்குப் பின் ஜாக் மாரித்தேன் பாரிசு நகர சோர்போன் பல்கலைக்கழகத்தில் கல்விபயின்றார். அங்கு அவர் இயற்கை அறிவியல்கள், வேதியியல், உயிரியல், இயற்பியல் ஆகிய பாடங்களில் தேர்ச்சி பெற்றார்.  
சோர்போன் பல்கலைக்கழகத்தில் பயின்ற காலத்தில் மாரித்தேன் தமது பிற்கால மனைவியான ரெயிசா ஊமான்சோஃப் என்பவரைச் சந்தித்தார். ரெயிசா யூத இனத்தவர். உருசியாவிலிருந்து பிரான்சுக்கு இடம் பெயர்ந்தவர். அவர் புகழ்பெற்ற புலவராகவும், ஆன்மிக ஆர்வம் உடையவராகவும் விளங்கினார்.  
மாரித்தேனின் வாழ்க்கையில் ரெயிசா முக்கியப் பங்குவகித்தார். உண்மையைத் தேடுவதில் அவர் மாரித்தேனுக்குத் துணையாளராக மாறினார். ரெய்சாவின் சகோதரி வேரா ஊமான்சோஃப் என்பவரும் அவரோடு கூடவே மாரித்தேனின் வீட்டில் வாழ்ந்துவந்தார்.
# ஜாக் மாரித்தேன்

## கத்தோலிக்க கிறித்தவராக மாறுதல்

சோர்போன் பல்கலைக்கழகப் படிப்புக் காலத்தில் ஜாக் மாரித்தேனும் அவருடைய துணைவர் ரெயிசாவும் தங்கள் படிப்பில் நிறைவு அடையவில்லை. அறிவியல் மட்டுமே மனிதரின் வாழ்க்கைக்குப் பொருள் தராது என்றுணர்ந்த அவர்கள் 1901இல் ஓராண்டுக் காலத்தில் வாழ்க்கையின் ஆழ்பொருளைக் கண்டுபிடிக்க இயலாவிட்டால் இணைந்து தற்கொலை செய்துகொள்ளலாமா என்றுகூட எண்ணினர்.  
அப்போது சார்லஸ் பெகீ என்னும் சிந்தனையாளரின் தூண்டுதலால் ஜாக் மாரித்தேனும் ரெயிசாவும் ஹென்றி பெர்க்சன் என்னும் மெய்யியலார் பிரான்சு கல்லூரியில் வழங்கிய உரைத்தொகுப்பைக் கேட்டனர். பெர்க்சன் அறிவியலால் மட்டுமே மனித வாழ்க்கைகுப் பொருள் தர இயலாது என்னும் கருத்தை விளக்கமாக எடுத்துரைத்தார். தெளிவுபெற்ற ஜாக் மாரித்தேனும் ரெயிசாவும் வாழ்க்கைக்குப் பிடிப்புத் தருகின்ற பரம்பொருள் தமக்கும் ஒளியாக இருப்பதை உணர்ந்தார்கள். லியோன் ப்ளாய் என்னும் சிந்தனையாளர் அளித்த ஊக்கத்தைத் தொடர்ந்து 1906இல் ஜாக், ரெயிசா மாரித்தேன் இருவரும் கத்தோலிக்க கிறித்தவ மதத்தைத் தழுவினார்கள்.
# ஜாக் மாரித்தேன்

## மாரித்தேனின் கூற்றுகள்

- "Vae mihi si non Thomistizavero" [Woe to me if I do not Thomisticize].
- "Je n’adore que Dieu" [I adore only God].
- "The artist pours out his creative spirit into a work; the philosopher measures his knowing spirit by the real."
- "I do not know if Saul Alinsky knows God. But I assure you that God knows Saul Alinsky."
- "We do not need a truth to serve us, we need a truth that we can serve"
# ஊன்று கோல்

**நடைக்குச்சி** (walking stick) என்பது ஊன்றுகோல் மற்றும் கைத்தடி போன்ற வேறு பெயர்களாலும் அழைக்கப்படுகிறது. இந்த நடைக்குச்சி மரம், நெகிழி, உலோகம் போன்ற பொருள்களைக் கொண்டு செய்யப்பட்டு பயன்பாட்டுக்குக் கிடைக்கின்றன. நடப்பதற்கு சிரமப்படும் நிலையிலிருப்பவர்களுக்கு மட்டுமே இது அதிக அளவில் பயன்படுகிறது. வயதானவர்கள், நடக்க முடியாத நிலையிலிருக்கும் மாற்றுத் திறனாளிகள், அதிக தொலைவிற்கு நடைபயணம் செய்பவர்கள் போன்றோர் இதைப் பயன்படுத்துகின்றனர்.
# ஊன்று கோல்

## வெளியிணைப்புகள்

- The Walking Stick Forum
- YouTube film of walking stick manufacture
- Walking-Stick Papers (Robert Cortes Holliday, 1918)&nbsp;– Project Gutenberg ebook
- Self-Defence with a Walking Stick (Pearson’s Magazine, January 1901)
- Suggested cane technique
- Guide for correct walking stick length Guide for correct walking stick length
# கன்று

**கன்று** என்பது பொதுவாக மாட்டின் இளம் விலங்கைக் குறிக்கப் பயன்படுகிறது. சில வேளைகளில் இவை இறைச்சிக்காக வெட்டப்படுகின்றன.  
சில விலங்குகளின் இளம் விலங்குகளும் கன்று என்றே அழைக்கப்படுகின்றன. (காண்க: விலங்குகளின் பெயர்ப் பட்டியல்#விலங்கு). அத்துடன் சில தாவரங்களின் இளம் நிலைகளான நாற்றுக்களும் கன்று என அழைக்கப்படுகின்றன. எ.கா. மிளகாய்க் கன்று.
# கன்று

## ஆரம்ப வளர்ச்சி

கன்றுகள் இயற்கையாகவோ அல்லது செயற்கை முறைகளான செயற்கை விந்தூட்டல் அல்லது கருமாற்றம் மூலமாகவோ உற்பத்தி செய்யப்படுகின்றன.
# உணவுக் குறைநிரப்பி

**உணவுக் குறைநிரப்பி** (dietary supplement) அல்லது **ஊட்டச்சத்துக் குறைநிரப்பி** (nutritional supplement) சேர்க்கைகள் உணவில் போதுமான அளவு ஊட்டச்சத்துக்கள் (விட்டமின்கள், தாதுக்கள், நார்ப்பொருள், கொழுப்பு அமிலங்கள், அமினோ அமிலங்கள்) இல்லாமலிருந்தாலோ அல்லது ஒருவர் உணவில் தேவையான அளவு இத்தகு ஊட்டச்சத்துக்களைச் சேர்க்காமல் ஊட்டச்சத்துக் குறைபாடு இருந்தாலோ பயன்படுத்தப்படுகின்றன. சில நாடுகளில் இவை உணவுகளாகவும், மற்ற நாடுகளில் மருந்துகளாகவும், இயற்கை உடல்நலப் பொருள்களாகவும் வரையறுக்கப்படுகின்றன.
# உணவுக் குறைநிரப்பி

### உதாரணங்கள்

ஐக்கிய அமெரிக்காவில் இஸ்டீராய்டு இயக்குநீர்கள் (ஆன்றோஸ்டீனோலோன் (DHEA), பிரெக்னனோலோன் (pregnenolone), பீனியல் சுரப்பி இயக்குநீர் மெலடோனின் (melatonin) ஆகியவை உணவுச் சேர்க்கைகளாக விற்கப்படுகின்றன.
# உணவுக் குறைநிரப்பி

## பிற விவரங்கள்

- Dietary Supplements: General Resources for Consumers (PDF|131 KB)
- Questions to Ask Before Taking Vitamin and Mineral Supplements , Nutrition.gov .
# உணவுக் குறைநிரப்பி

## வெளியிணைப்புகள்

- Dietary Supplements Labels Database, அமெரிக்க தேசிய மருத்துவ நூலகம்
- International Bibliographic Information on Dietary Supplements database
- Dietary Supplement Information
- What's in the Bottle? An Introduction to Dietary Supplements
- Safety information on herbal supplements , தேசிய நல கழகம், ஐக்கிய அமெரிக்கா
- Use of Complementary and Alternative Medicine (CAM) by the American Public
-
- EPC Evidence Reports on Dietary Supplements
# விக்கிப்பீடியா:பங்களிப்பாளர் அறிமுகம்/பூங்கோதை

**பூங்கோதை**, கோயம்புத்தூரைச் சேர்ந்த பணி ஓய்வு பெற்ற கணித ஆசிரியர். 2010ஆம் ஆண்டு முதல் தமிழ் விக்கிப்பீடியாவுக்குப் பங்களித்து வரும் இவர், 300க்கும் மேற்பட்ட கட்டுரைகளை எழுதியுள்ளார். சிறந்த உரை திருத்துனரான இவர் புதுப்பயனர்களுக்கு உதவுவது, அனைத்து கட்டுரைகளையும் மேம்படுத்துவது முதலிய பணிகளிலும் ஈடுபட்டு வருகிறார். 2012 தமிழ் விக்கிப்பீடியா ஊடகப் போட்டியை முன்னிட்டு தமிழ் விக்சனரியில் 6000க்கும் மேற்பட்ட ஒலிப்பதிவுக் கோப்புகளைப் பதிவேற்றியுள்ளார். 2012 விக்கிமேனியா நிகழ்வில் பங்கேற்றுள்ளார். 2012ஆம் ஆண்டுக்கான உலகளாவிய விக்கிமீடியா நிதி சேகரிப்பில் இவரது வேண்டுகோள் சிறப்பான இடம்பெற்றது. இருபடிச் சமன்பாடு, பரவளைவு, சார்பு, நீள்வட்டம், அதிபரவளைவு முதலியன இவர் பெரிதும் பங்களித்த கட்டுரைகளில் சில.
# ஆனைக் கொன்றான்

**அனகோண்டாக்கள்** (*Anaconda*) தென் அமெரிக்க மித வெப்பக் காடுகளில் காணப்படும் மிகப் பெரிய, நச்சுத்தன்மையற்ற போஅஸ் வகையைச் சேர்ந்த பாம்புகளாகும். இப்பெயர் சில பாம்புக் குடும்பங்களைக் உள்ளடக்கியதாக இருப்பினும், முக்கியமாக ஒரே ஒரு பாம்பை, அதாவது பச்சை அனகோண்டாவாகிய "*யுனெக்டஸ் முரினஸ்* என்பதனைக் குறித்தே பயன்படுத்தப்படுகிறது. *வலையுரு மலைப் பாம்பை*யும் சேர்த்து இது உலகிலேயே மிகப் பெரிய, நீளமான பாம்பாகும். ஆராய்ச்சிக் கூடங்களில் பிடித்தோ கொன்றோ அளக்கப்பட்ட அனகோண்டாக்களில் 30 அடி நீளம் வரை கண்டறியப்பட்டுள்ளது. இவை பெரும்பாலும் நீரிலேயே வாழ்கின்றன.  
கூடுதலாக நீரிலேயே வாழும் இவை குறிப்பாக அமேசான் ஆறு போன்ற இடங்களில் காணப்படுகின்றன. இவை மனிதர்களைத் தாக்கியிருந்தாலும், அவர்களை இரையாகக் கொள்வதில்லை. இவை பொதுவாக மீன்கள், ஆற்றுக்கோழிகள், அரிதாக ஆற்றுக்கு அருகே வரும் ஆடுகள், குதிரைகளையே இரையாக உண்ணுகின்றன.  
அனகோண்டாக்களால் தாக்கப்படுவதைக் கருவாகக் கொண்டு பல படக் கதைகள், திரைப்படங்கள் மற்றும் சாகசக் கதைகள் அமேசான் காட்டுப் பின்னணியில் புனையப்பட்டுள்ளன.  
**அனகோண்டா** என்ற பெயர்:  
- *யுனெக்டஸ்* பேரினத்தைச் சேர்ந்த, தென் அமெரிக்க பெரிய நீர்வாழ் பாம்புகளைக் குறிக்கும்.
- அந்தீசு மலைத்தொடரின் கிழக்கே உள்ள கொலம்பியா, வெனிசுலா, கினியா, ஈக்வெடார், பெரு, பொலிவியா, பிரேசில் மற்றும் டிரினிடாட் தீவுகளில் காணப்படும் மிகப்பெரிய பாம்பாகிய *யுனெக்டஸ் முரினஸ்* (பச்சை அனகோண்டா) வகையைக் குறிக்கப் பயன்படுத்தப்படுகிறது.
- *யுனெக்டஸ் நோடியஸ்* (மஞ்சள் அனகோண்டா) என்பது கிழக்கு பொலிவியா, தெற்கு பிரேசில், பராகுவே, வடகிழக்கு அர்ஜென்டினா ஆகிய இடங்களில் காணப்படும் சிறிய வகைப் பாம்புகளையும் குறிக்கும்.
- வடகிழக்கு பிரேசில், பிரெஞ்சு கயானாவின் கடலோரப் பகுதிகளில் காணப்படும் அரியவகை பாம்பாகிய *யுனெக்டஸ் டெஸ்சாயுயன்சியி*யையும் (கரும்புள்ளி கொண்ட அனகோண்டா) குறிக்கும்.
- தென் அமெரிக்க தொன்மக் கதைகளில் குறிப்பிட்டுள்ள ராட்சச அனகோண்டாக்களையும் குறிக்கும்.
- தன் இரையை "நொறுக்கி" உட்கொள்ளும் எந்த ஒரு பெரிய பாம்புமே இப்பெயரால் அழைக்கப்படுகிறது.
# ஆனைக் கொன்றான்

## பெயர் வரலாறு

தேசிய புவியியல் இதழானது *அனகோண்டா* தமிழ் சொல்லான **ஆனைக்கொன்ற** என்பதில் இருந்து வந்தது என்கிறது.  
மெரியம் வெப்ஸ்டர் இணைய அகராதியின்படி , இலங்கையில் காணப்படும் சிறிய பச்சை நிறமான சாட்டைப் பாம்பு வகையை குறிப்பிட பயன்படுத்தும் சிங்கள வார்த்தையான *ஹெனகாண்டாயா* என்ற சொல்லே மருவி அனகோண்டா எனப்படுகிறது. *ஹெனகாண்டாயா* என்பது இலங்கையில் இப்போது அழிந்து விட்ட நொறுக்குவான் வகையைச் சேர்ந்த பாம்பினத்தைக் குறிக்க பயன்படுத்தும் சொல் என மற்ற சில இலக்கியங்களில் குறிப்பிடப்பட்டுள்ளது. ரிச்சர்ட் பாயில் (ஆக்ஸ்போர்டு ஆங்கில அகராதியின் இலங்கை ஆங்கில ஆலோசகர்) தன்னுடைய 'சிந்துபாத் இன் செரெண்டிப்' என்ற புத்தகத்தில் இவ்வாறு எழுதியுள்ளார்:
# இலங்கை அமைச்சரவை

**இலங்கை அமைச்சரவை** (*Cabinet of Sri Lanka*) என்பது இலங்கை நாடாளுமன்றத்துக்குப் பொறுப்பான அமைச்சர்களின் பேரவையாகும். அமைச்சரவைக்கான உறுப்பினர்களை அரசுத்தலைவர் நியமிப்பார். அதிகாரபூர்வமாக அரசுத்தலைவரே அமைச்சரவையின் தலைவராக இருப்பார். அரசின் முக்கிய பிரச்சினைகளை விவாதிப்பதற்கு வாரத்தில் பல முறைகள் அமைச்சரவை கூடுகிறது. அமைச்சரவைக்கு வெளியே பிரதி அமைச்சர்கள், அமைச்சரவை அந்தஸ்தில்லாத அமைச்சர்கள் ஆகியோரும் அமைச்சர்களாக உள்ளனர்.  
இலங்கையின் தற்போதைய அமைச்சரவையில் (2019 அக்டோபர்) அரசுத்தலைவர் மைத்திரிபால சிறிசேன<nowiki/>வின் தலைமையில் 10 மூத்த அமைச்சர்கள், 54 அமைச்சர்கள், மற்றும் 2 திட்ட அமைச்சர்களும், 39 பிரதி அமைச்சர்களும் உறுப்பினர்களாக உள்ளனர். இது அரசு உறுப்பினர்களில் மூன்றில் இரண்டு பங்கு ஆகும். 2010 பெப்ரவரியில் கலைக்கப்பட்ட முன்னாள் அமைச்சரவை உலகின் மிகப் பெரிய அமைச்சரவை என்ற பெயர் கின்னசுப் புத்தகத்தில் பதிவு செய்யப்பட்டிருந்தது. புதிய அமைச்சரவை 2010 ஏப்ரல் 23 இல் அமைக்கப்பட்டது.
# இலங்கை அமைச்சரவை

## பின்னணி

இலங்கையின் நிறைவேற்றுப் பேரவை பிரித்தானிய இலங்கையில் பிரித்தானிய குடியேற்ற நிருவாகத்தினால் கோல்புறூக்-கேமரன் ஆணைக்குழுவின் பரிந்துரையின் பேரில் இலங்கை சட்டவாக்கப் பேரவையுடன் இணைந்து நிறைவேற்று அதிகாரம் கொண்ட சட்டப் பேரவையாக 1833 மார்ச்சு 13 இல் நிறுவப்பட்டது.  
நிறைவேற்றுப் பேரவை அமைக்கப்பட்ட போது ஆளுனர் அதன் தலைவராகவும், ஆளுனரால் நியமிக்கப்பட்ட ஐவர் அதன் உறுப்பினர்களாகவும் செயல்பட்டனர். குடியேற்ற செயலர், சட்டமா அதிபர், கணக்காய்வாளர் நாயகம், பொருளாளர், இலங்கையின் கட்டளைத் தளபதி ஆகியோர் இந்த ஐந்து உறுப்பினர்கள ஆவார். இப்பேரவை நிறைவேற்று அதிகாரம் கொண்டதாகவும், அத்துடன் ஆளுனரின் ஆலோசகராகவும் செயல்பட்டது. 1921 இல் அறிமுகப்படுத்தப்பட்ட தற்காலிக மெனிங் அரசியலமைப்பின் படி மூன்று அதிகாரப்பூர்வமற்ற உறுப்பினர்கள் நிறைவேற்றுப் பேரவைக்குத் தேர்ந்தெடுக்கப்பட்டனர்.  
1947 ஆம் ஆண்டில் இலங்கை மேலாட்சிக்கான புதிய அரசியலமைப்பு அறிமுகப்படுத்தப்பட்டதை அடுத்து நிறைவேற்றுப் பேரவை தேசிய அமைச்சரவையாக மாற்றப்பட்டது.
# இலங்கை அமைச்சரவை

## அமைப்பு

அரசுத்தலைவர் அமைச்சரவையின் உறுப்பினரும் தலைவரும் ஆவார். அரசுத்தலைவர் தனது விருப்பப்படியும் அமைச்சர்களை நியமிக்கலாம். முக்கிய முடிவுகளை எடுப்பதற்காக அமைச்சரவை வாரத்தில் பல தடவைகள் கூடும்.
# இலங்கை அமைச்சரவை

## நடப்பு அமைச்சரவை

2019 ஆம் ஆண்டு நடைபெற்ற தேர்தலில் பெரும்பான்மை வாக்குகளை பெற்று கோட்டாபய ராஜபக்ச குடியரசு தலைவாராக தேர்ந்தெடுக்கபட்டார்.
**நடப்பு அமைச்சு**  
| இலங்கை பொதுசன முன்னணி | கோட்டாபய ராஜபக்ச | குடியரசுத் தலைவர்பாதுகாப்பு அமைச்சு
தேசிய திட்டமிடல் அமைச்சு | 21 நவம்பர் 2019 |
| --- | --- | --- | --- |
| இலங்கை பொதுசன முன்னணி | மகிந்த ராசபக்ச | பிரதமர்<nowiki/>பௌத்த<nowiki/> ச<nowiki/>மய அமைச<nowiki/>்சு
நகர அபிவிருத்தி மற்றும் வீடமைப்பு அமைச்சு | 21 நவம்பர் 2019 |
| இலங்கை பொதுசன முன்னணி | அலி சப்ரி | நிதி அமைச்சு | 04 ஏப்ரல் 2022 |
| இலங்கை சுதந்திரா கட்சி | நிமல் சிறிபால டி சில்வா | தொழிலாளர் அமைச்சு | 16 ஆகஸ்ட் 2021 |
| இலங்கை பொதுசன முன்னணி | சுமனவீர பண்டா திசாநாயக்க | தொழிற்சாலை அமைச்சு | 18 ஏப்ரல் 2022 |
| இலங்கை சுதந்திரா கட்சி | பவித்ராதேவி வன்னியாராச்சி | வணிக அமைச்சு | 22 நவம்பர் 2019 |
| மகாஜன எக்சத் பெரமுன | தினேஷ் குணவர்தன | கல்வி அமைச்சு | 18 ஏப்ரல் 2022 |
| இலங்கை பொதுசன முன்னணி | காமினி லக்ஷ்மன் பீரிஸ் | வெளிவிவகார துறை அமைச்சு | 18 ஏப்ரல் 2022 |
| ஈழ மக்கள் ஜனநாயகக் கட்சி | டக்ளஸ் தேவானந்தா | கடற்தொழிற் அமைச்சு | 22 நவம்பர் 2019 |
| இலங்கை பொதுசன முன்னணி | காமினி லோகுகே | வலுசக்தி அமைச்சு | 18 ஏப்ரல் 2022 |
| இலங்கை சுதந்திரா கட்சி | பந்துல குணவர்தனே | வர்த்தக அமைச்சு | 18 ஏப்ரல் 2022 |
| இலங்கை சுதந்திரா கட்சி | சந்திரசிறி பண்டார ரத்நாயக்க | வனவிலங்கு , பாதுகாப்பு அமைச்சு | 18 ஏப்ரல் 2022 |
| இலங்கை பொதுசன முன்னணி | ஜனக பண்டார தென்னக்கோன் | *அரச சேவை, மாகாண சபைகள் மற்றும் உள்ளூராட்சி அமைச்சு* | 18 ஏப்ரல் 2022 |
| இலங்கை பொதுசன முன்னணி | கெஹலிய ரம்புக்வெல்ல | சுகாதார அமைச்சு | 18 ஏப்ரல் 2022 |
| இலங்கை பொதுசன முன்னணி | சமல் ராஜபக்ஷ | நீர் பாசன துறை அமைச்சு | 18 ஏப்ரல் 2022 |
| } |  |  |  |
# உதடு

உதடுகள் |]]
**உதடுகள்** (Lips) மனிதர்களிலும், பல விலங்குகளிலும் வாய் பகுதியிலுள்ள வெளி தெரியும் உடற்பகுதியாகும். மென்மையாகவும், அசையக்கூடியதாகவும் உள்ள உதடுகள் உணவு உட்கொள்ளும் வழியாகவும், ஒலி எழுப்பவும், பேசுவதற்காகவும் பயன்படுகின்றன. மனித உதடுகள் தொட்டறி உணர்வு உறுப்பாகும். முத்தமிடும் போதும், பிற நெருக்கமான செயல்பாடுகளின் போதும் காம உணர்வைத் தூண்டக் கூடியதாக உதடுகள் உள்ளன.
# 12

கிபி ஆண்டு **12** (**XII**) என்பது ஜூலியன் நாட்காட்டியில் வெள்ளிக்கிழமையில் ஆரம்பமான சாதாரண ஆண்டு ஆகும். அக்காலத்தில் இவ்வாண்டு "சீசர் மற்றும் கப்பித்தோ ஆளுநர்களின் ஆட்சி ஆண்டு" (*Year of the Consulship of Caesar and Capito*) எனவும், பண்டைய உரோமன் அப் ஊர்பி கொண்டிட்டா நாட்காட்டியில் "ஆண்டு 765" எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 12 என அழைக்கும் முறை நடைமுறைக்கு வந்தது. கிறித்தவப் பொது ஆண்டு முறையில் இது பன்னிரண்டாம் ஆண்டாகும்.
# 12

## நிகழ்வுகள்

<onlyinclude>
# 12

## நிகழ்வுகள்

### இடம் வாரியாக

#### உரோமப் பேரரசு

- ரைன் ஆற்றுக்கு அப்பால் செருமனியைக் கைப்பற்ற அகத்தசு ஆணையிட்டான்.
- செருமானிக்கசு மற்றும் கப்பித்தோ ஆகியோர் உரோமைத் தூதர்களாக நியமிக்கப்பட்டனர்.
- ஆர்மீனியாவின் அர்த்தாசியாட் வம்சம் உரோமர்களால் அழிக்கப்பட்டது.
# 12

## நிகழ்வுகள்

### அறிவியலும் கலையும்

- உரோமைக் கவிஞர் ஆவிட் உரோமை நாட்காட்டியில் காட்டப்பட்டிருக்கும் விழாக்கள் பற்றி 6 நூல்களை எழுதினார்.
</onlyinclude>
# 12

## பிறப்புகள்

- ஆகஸ்டு 31 &ndash; கலிகுலா, உரோமைப் பேரரசன்
# தமிழ்நாடு தொடக்கப்பள்ளி ஆசிரியர் கூட்டணி

## தோற்றம்

இந்தியாவில் ஆசிரியர் சங்கம் 1920ல் சென்னையில் தான் தொடங்கப்பட்டது. அதன் பெயர் சென்னை ஆசிரியர்கள் கில்ட். அப்போது தான் பெண் ஆசிரியர்களுக்காகவும் சங்கம் தோன்றியது. 1919ல் அமைக்கப்பட்ட ஊதியக்குழு ஆணைதான் இது தோன்றக் காரணம். ஆங்கிலேயர் ஆட்சி காலத்தில் சென்னை மாகாணம் என்று இருந்தபோது தென் இந்திய ஆசிரியர் சங்கம் என்ற பெயரில் இருந்தது. அதில் கல்லூரி முதல் தொடக்கப்பள்ளி வரை அனைத்து ஆசிரியர்களும் இடம் பெற்று இருந்தனர். அதன் பதவிகளை கல்லூரி ஆசிரியர்களே வகித்தனர் (மேலவை உறுப்பினர் உள்பட) இதனால் கிராமங்களில் இருந்த தொடக்கப்பள்ளி ஆசிரியர்கள் வருத்தம் அடைந்தனர். இச்சங்கத்தில் தொடக்கப்பள்ளி ஆசிரியர்களுக்கு பிரதிநிதித்துவம் சரியாக அளிக்கப்படவில்லை  
தொடக்கப்பள்ளி ஆசிரியர்கள் 1946ல் கர்னூலில் நடைபெற்ற மாநாட்டில் இருந்து வெளியேறி தங்களுக்கெனத் தனியான இயக்கத்தை மாஸ்டர் இராமுன்னியை அமைப்பாளராக கொண்டு சென்னை மாகாண ஆரம்பப்பள்ளி ஆசிரியர் சம்மேளனம் ஆரம்பிக்கப்பட்டது. இயக்கத்தை வளர்க்க மாஸ்டர் இராமுன்னியின் தலைமையில் 19 பேர் மிதிவண்டிகளில் சென்று மலபார் மாவட்டத் தலைநகர் கோழிக்கோட்டில் இருந்து தமிழகம், ஆந்திரம், கர்நாடகம் ஆகிய பகுதிகளில் இயக்கத்தை வளர்க்க பாடுபட்டனர்.
# தமிழ்நாடு தொடக்கப்பள்ளி ஆசிரியர் கூட்டணி

## முதல் போராட்டம்

1946ல் சென்னை மாகாண ஆசிரியர் சம்மேளனம் என்று பெயரில் முதல் இயக்கம் தொடங்கப்பட்டது. இச்சம்மேளனம் 1947 ல் வேலைநிறுத்தம் செய்ய முடிவெடுத்து, அன்றைய அரசுக்கு அறிவிப்பு அனுப்பியது. 56 நாட்கள் போராட்டம் நடைபெற்றது. அதன் காரணமாக அரசு இயக்கத்துடன் பேச்சுவார்த்தை நடத்தியது. இடைக்கால நிவாரணம் வழங்கி ஊதிய பரிசீலனைக்குழு அமைத்தது. இதன் பரிந்துரையால். ஆசிரியர்கள் ஊதிய மாற்றம் பெற்றனர்.
# வார்ப்புரு:Cite gvp

<includeonly>}|
| date = }}
| publisher = சிமித்சோனிய நிறுவனம்
}}
| }
| }
| title = }}}
| access-date = }}
| date = }}
| website = Global Volcanism Program
| publisher = சிமித்சோனிய நிறுவனம்
}}
| }}
}}
}}
}}</includeonly><noinclude>  
</noinclude>
# கள்ளப்பட்டி

**கள்ளப்பட்டி** என்பது தமிழ்நாட்டின் திருச்சிராப்பள்ளி மாவட்டம், மணப்பாறை வட்டத்திலுள்ள கண்ணுக்குழி எனும் ஊரின் எல்கைக்குள்ளாக அமைந்துள்ள ஒரு சிற்றூர் ஆகும். இங்குள்ள மக்கள் வேளாண்மையை முதன்மைத் தொழிலாகக் கொண்டுள்ளனர்.
# கள்ளப்பட்டி

## கோவில்கள்

1. செல்வ விநாயகர் கோயில்
1. பிடாரி அம்மன் கோயில்
1. ஊனைக்காட்டு அய்யனார் கோயில்
1. நீலி அம்மன் கோயில்
# பிளையிங் பிஷ் (திரைப்படம்)

**பிளையிங் பிஷ்** என்பது 2011 ஆம் ஆண்டில் வெளியான சிங்கள மொழித் திரைப்படம் ஆகும். இதை சஞ்சீவா புஷ்பகுமாரா என்பவர் இயக்கியுள்ளார். பன்னாட்டுத் திரைப்படத் திருவிழாவின் ஹுபெர்ட் பால்சு நிதியைக் கொண்டு இத்திரைப்படம் உருவாக்கப்பட்டது. பல உலகளாவிய திரைப்படத் திருவிழாக்களில் இத்திரைப்படம் திரையிடப்பட்டு விருதுகளையும் பெற்றுள்ளது. இயக்குனரின் வாழிடமான திருகோணமலையில் காட்சியாக்கப்பட்டது. திரைப்படத்தைப் பார்வையிட்ட பல்வேறு முன்னணி திரைத்துறையினர் பாராட்டு தெரிவித்தனர்.
# பிளையிங் பிஷ் (திரைப்படம்)

## கதைக்களம்

இத்திரைப்படம் இலங்கைப் போரின்போது நிகழ்ந்த மூன்று நிகழ்வுகளின் பின்னணியில் உருவானது.
# பிளையிங் பிஷ் (திரைப்படம்)

## கதைக்களம்

### வசனாவும் போர்வீரனும்

இள வயதுடைய சிங்களப் பெண் போர்வீரனின் மீது காதல் கொள்கிறாள். குறுகிய காலத்தில் அவள் வயிற்றில் கரு உருவாகிறது. இருவரும் குழந்தையைக் கருவிலேயே அழிக்க முயன்று தோற்கின்றனர். இடிந்த கட்டிடத்தில் இருவரும் காதல் கொள்வதைக் கண்ட தந்தையின் மனதில் ஆழமாகப் பதிந்துவிடுகிறது. போர் தீவிரமடையும் காலத்தில் அதிக வயதுடைய இளைஞர்கள் அந்த ஊரைக் காக்க இராணுவப் படையில் சேர்க்கப்படுகின்றனர். பாதுகாப்புப் பணியில் ஈடுபடாததால் அவளது தந்தை துன்புறுத்தப்படுகிறார். மன உளைச்சலால் தற்கொலை செய்துகொள்கிறார். அந்த போர்வீரனும் அவனது குழுவினரும் வேறு இடத்திற்கு பாதுகாப்புப் பணிக்குச் செல்கின்றனர். ஏற்கனவே தந்தை இறந்ததால் துன்பமுற்ற அப்பெண்ணை அவன் விட்டுச் சென்றதால் அதீத கோபமுற்று அந்த ஊரைவிட்டு வேறிடத்திற்கு ஓடிவிடுகிறாள்.
# பிளையிங் பிஷ் (திரைப்படம்)

## கதைக்களம்

### தாயும் மகனும்

இலங்கை அரசுக்கும் விடுதலைப் புலிகளுக்கும் போர் தீவிரமடையும் ஊரில் கணவனை இழந்த பெண் ஒருத்தி தன் எட்டு குழந்தைகளுடன் வாழ்கிறாள். வறுமையில் வாடும் அப்பெண் தயிர் விற்கிறாள். அவ்வூரில் வியாபாரம் செய்யும் இளைஞன்
ஒருவனுடன் பழக்கத்தை ஏற்படுத்திக் கொள்கிறாள். அவளது மூத்த மகன் பள்ளியின் உயர்நிலை முதல் வகுப்பில் படிக்கிறான். குடும்பத்தின் நிலையை உயர்த்த மீன் விற்கிறார். இக்காலத்தில் பள்ளியில் படிக்கும் பெண்ணைக் காதலிக்கிறான். பிறருக்கு
இச்செய்தி தெரியவர அவமானப்படுகிறான். இவ்வேளையில் அவன் தாயின் கள்ளத்தொடர்பு வெளியில் தெரிய வருகிறது. ஒரு நாள் அவன் தாய் அவள் காதலனுடன் உடலுறவில் ஈடுபடுவதைக் காண்கிறான். கோபமுற்ற அவன் தன் சகோதரர்களின் முன்னிலையில் தாயைக் கொன்றுவிடுகிறான்.
# பிளையிங் பிஷ் (திரைப்படம்)

## கதைக்களம்

### தமிழ்ச் சிறுமி

பள்ளியில் படிக்கும் தமிழ்ச் சிறுமி பேருந்தில் வீடுதிரும்பும்போது முதல் மாதவிடாயை அனுபவிக்கிறாள். இராணுவப் படையினரின் சாலையில் செல்லும் வாகனங்களைச் சோதனையிடும்போது இது தெரிய வருகிறது. போர் தீவிரமாகும் கிழக்கிலைங்கையில் வாழ்கிறாள் இப்பெண். இவளது தந்தை அலுவலராகவும் தாய் இல்லத்தரசியாகவும் இருகின்றனர். விடுதலைப் புலிகள் இலங்கையின் சிங்கள ஆதிக்க அரசிற்கு எதிரான தங்களின் போரை நியாயப்படுத்தியும், தனித் தமிழீழம் வேண்டியும் பள்ளிகளில் பாடம் நடத்துகின்றனர். ஒரு நாள் இந்தச் சிறுமியின் வீட்டிற்குள் நுழையும் விடுதலைப் புலிகள்
இயக்கத்தினர் இவளது பெற்றோரிடம் பெருந்தொகையைத் தருமாறு விரட்டுகின்றனர். தரவில்லையென்றால் அந்தச் சிறுமி தங்கள் இயக்கத்தில் சேர்த்துக் கொள்ளப்படுவாள் எனக் கூறுகின்றனர். அன்றிரவு அவர்கள் அந்த வீட்டிற்கு வரும்போது சிறுமி தப்பிவிடுகிறாள். சிறுமி, பணம் இரண்டில் ஒன்றும் கிடைக்காததால் அவளது பெற்றோரைக் கொன்றுவிடுகின்றனர்.
# தாப்பா

**தாப்பா** (*Tapah*) மலேசியாவின் பேராக் மாநிலத்தில் வளர்ச்சி பெற்று வரும் ஒரு நகரம். இது பத்தாங் பாடாங் மாவட்டத்தில் உள்ளது. இங்குள்ள நன்னீர் ஏரிகளில், *தாப்பா* எனும் ஒரு வகையான அயிரை மீன் (*Ikan Tapah*) அதிகமான அளவில் காணப்பட்டன.  
அந்த அயிரை மீனின் அறிவியல் பெயர் வாலகோ லீரி (*Wallago leeri*). அந்தப் பெயரே இந்த நகரத்திற்கும் வைக்கப்பட்டது. வேறு ஒரு பெயர்த் தோற்றத்தையும் இங்குள்ள உள்ளூர் மக்கள் சொல்கிறார்கள்.  
முன்பு காலத்தில் இங்கு வாழ்ந்தவர்கள் சண்டை சச்சரவுகள் இல்லாமல் வாழ்ந்தனர். பிரச்னைகள் வந்தால் விட்டுக் கொடுத்துப் போய் விடுவார்கள். அவ்வாறு விட்டுக் கொடுத்துப் போகும் தன்மைக்கு **திடாப்பா** என்று பெயர். ஆகவே, *Tiada Apa* எனும் மலாய்ச் சொல்லில் இருந்து *Tapah* எனும் சொல் உருவாகி இருக்கலாம் என்றும் சொல்லப்படுகிறது.
# தாப்பா

## வரலாறு

பேராக் மாநிலத்தைச் சுல்தான்கள் பலர் ஆட்சி செய்துள்ளனர். அவர்களில் ஆறாவதாக சுல்தான் முக்காடாம் சா இப்னி சுல்தான் மன்சூர் சா என்பவர் 1609-இல் இருந்து 1619 வரை ஆட்சி செய்தார்.  
அந்தக் காலக்கட்டத்தில் கோழிச் சண்டை என்பது ஒரு வகையான ஆடுகளம். மாநிலம் முழுமையும் பரவலாக நடைபெற்றது. பின்னாளில் அதுவே ஒரு சூதாட்டக் களமாகவும் உருவெடுத்தது.  
வாழ்க்கையின் எல்லா நிலைகளையும் சேர்ந்த மக்கள் இந்த கோழிச் சண்டை விளையாட்டுகளில் கலந்து கொண்டனர். இவர்களில் ஒருவர் தோக் துவா சக்தி என்பவர். இவர் அரச பரம்பரையைச் சேர்ந்தவர். தாப்பாவில் பல கிராமங்களுக்குச் சொந்தக்காரராக இருந்தார்.
# தாப்பா

## வரலாறு

### தோக் துவா சக்தி

கோழிச் சண்டை விளையாட்டுகளினால் தன் சொத்துக்களை எல்லாம் இழந்தார். தன்னுடைய கிராமங்களை விற்க வேண்டிய நிலையும் ஏற்பட்டது. கடைசியில் இவர் பிச்சைக்காரரைப் போல ஒரு தாழ்ந்த நிலைக்குத் தள்ளப்பட்டார். ஓர் இரவு அவர் ஒரு விநோதமான கனவு கண்டார்.  
பத்தாங் பாடாங் கழிமுகத்திற்குச் சென்றால், அங்கே ஒரு பெரிய மீன் கிடக்கும். அந்த மீனின் வயிற்றுக்குள் நிறைய தங்க காசுகள் இருக்கும். அவற்றின் மூலமாக இழந்து போன கிராமங்களைப் பெற்றுக் கொள்ளலாம் எனும் கனவு.  
அதன் பிறகு, தோக் துவா சக்தி தன்னுடைய நிலபுலன்களையும் செல்வங்களையும் மீண்டும் பெற்றார். ஆனால், தாப்பா மீன்களைச் சாப்பிடக் கூடாது என்பது ஒரு சாபக் கேடு.  
அதிலிருந்து அவர் வாழ்ந்த இடத்திற்கு தாப்பா எனும் பெயர் வந்தது. இப்படி ஒரு இதிகாசக் கதை இங்குள்ள மக்களால் நம்பப்படுகிறது.
# தாப்பா

## நிலவியல்

கால மாற்றங்களுக்கு ஏற்றவாறு இந்த நகரம் நவீன மயமாகி வருகிறது. பல புதிய சாலைகள் இந்த நகரை அலங்கரிக்கின்றன. மேற்குப் பகுதியில் இருக்கும் தெலுக் இந்தான் நகரை இந்த நகரத்தின் புதிய நெடுஞ்சாலைகள் இணைக்கின்றன. முன்பு காலங்களில் போக்குவரவுகளுக்கு ஆறுகளே முதன்மையாக விளங்கின. ஆனால், இப்போது, நவீனப்படுத்தப்பட்ட சாலைகள் அந்தப் பங்கைச் செயல்படுத்துகின்றன.  
தாப்பா நகரம், கோலாலம்பூர் – ஈப்போ நெடுஞ்சாலைக்கு அருகில் இருக்கிறது. இந்த நகரத்திற்கு அருகாமையில் பீடோர், சுங்கை, கம்பார், துரோலாக் போன்ற நகரங்கள் உள்ளன. மலேசியாவில் புகழ் பெற்ற கேமரன் மலைக்குச் செல்ல வேண்டும் என்றால், தாப்பாவில் இருந்துதான் செல்ல வேண்டும்
# தாப்பா

## நிலவியல்

### பத்து விழுக்காடு இந்தியர்கள்

சிம்பாங் பூலாய் நகரில் இருந்து கேமரன் மலைக்குச் செல்ல புதிய மலைச்சாலை போடப்பட்டுள்ளதால், பழைய தாப்பா பாதையைப் பயன்படுத்துபவர்களின் எண்ணிக்கை, அண்மைய காலங்களில் குறைந்து வருகிறது.  
தாப்பா நகரில் மக்கள் எண்ணிக்கையில் அதிகமாக இருப்பவர்கள் மலாய்க்காரர்கள் ஆகும். அடுத்த நிலையில் 15 விழுக்காடு சீனர்களும் 10 விழுக்காடு இந்தியர்களும் இருக்கிறார்கள். இங்கு இனப் பாகுபாடு இல்லாமல் மூன்று இன மக்களும் ஒற்றுமையாக வாழ்கிறார்கள்.
# தாப்பா

## நிலவியல்

### சுற்றுச் சூழல் சுற்றுலாத் தளங்கள்

ஈப்போ மாநகரத்தில் இருந்து 60 கி.மீ. தொலைவில் தாப்பா நகரம் இருக்கிறது. இது ஓர் அமைதியான நகரமாகும். பத்தாங் பாடாங் மாவட்டத்தின் நிர்வாக மையங்களில் ஒன்றாக இந்த நகரம் விளங்குகிறது. இன்னொரு நிர்வாக மையம் தஞ்சோங் மாலிம் நகராகும்.  
தாப்பா நகருக்கு சுற்றுப்பயணிகள் வருவது குறைவு என்றாலும், இந்த நகரைச் சுற்றிலும் பல அழகான சுற்றுச் சூழல் சுற்றுலாத் தளங்கள் உள்ளன. மலேசியாவில் புகழ்பெற்ற கேமரன் மலைக்குச் செல்லும் நுழைவாயிலாகவும் இந்த நகரம் அமைகின்றது.  
தாப்பா நகரைச் சுற்றிலும் பல பொழுதுபோக்குச் சார்ந்த வனப் பரப்புகள் உள்ளன. கோலா கோ, லாத்தா கிஞ்சாங் போன்றவை குறிப்பிடத்தக்கவை. மேலும், பூர்வீகக் குடிமக்களின் கிராமங்களும் நிறைய உள்ளன. மலேசியாவின் பல உயரமான மலைகளைக் கொண்ட மத்தியமலைத் தொடரும் தாப்பா நகருக்கு அருகில் சார்ந்து செல்கிறது.
# தாப்பா

## லாத்தா கிஞ்சாங் பழங்குடியினர் கிராமம்

தாப்பா நகரில் இருந்து 20 கி.மீ. தொலைவில் லாத்தா கிஞ்சாங் எனும் நீர்வீழ்ச்சி இருக்கிறது. இந்த நீர்வீழ்ச்சியை அடைவதர்கு செண்டிரியாங் எனும் சிறுநகரத்தைத் தாண்டிச் செல்ல வேண்டும். இந்த நீர்வீழ்ச்சியைச் சுற்றியுள்ள காடுகளில் பழங்குடி மக்கள் வாழ்கிறார்கள். அவர்களுக்கு என ஒரு கிராமமும் உள்ளது. அதைத் தவிர, தாப்பா எல்லைப் பகுதியின் மலை அடிவாரக் காடுகளில் பல பழங்குடியினர் கிராமங்கள் உள்ளன.  
பத்து மெலிந்தாங், லூபுக் காத்தாக், டூசுன் மூடா, ஜாலான் காச்சு, கம்போங் சூனு எனும் பெயர்களில் கிராமங்கள் உள்ளன. ஒரு காலகட்டத்தில், அவர்களுக்கு காடுகளே வாழ்வதாரமாக இருந்தன. ஆனால், இப்போது அவர்களும் நவீனமயப் பிடியில் சிக்கி பல்வேறு மாற்றங்களைப் பெற்று வருகின்றனர்.  
இந்தப் பூர்வீகக் குடிமக்களின் பிள்ளைகளும் உயர்க்கல்விகளைப் பெற்று உயர்ப் பதவிகளிலும் வலம் வருகின்றனர். 2010 ஆண்டு வரை 132 பூர்வீகக் குடிமக்களின் பிள்ளைகள், மலேசியப் பல்கலைக்கழகங்களில் படித்து பட்டம் பெற்றுள்ளனர்.பூமிபுத்ரா தகுதியைக் கொண்ட இவர்களுக்கு அரசாங்கம் பல சிறப்புச் சலுகைகளை வழங்கி வருகிறது.
# தாப்பா

## பொருளியல்

தாப்பா நகர்ப் பகுதியிலும் அதன் சுற்றுவட்டாரப் புறநகர் பகுதியிலும் வாழும் மக்களின் வருமானம் விவசாயத் தொழிலையே பெரிதும் நம்பி இருக்கிறது. அதில் எண்ணெய்ப் பனை தலையாயத் தொழிலாக விளங்குகிறது. தவிர, நகரத்தைச் சுற்றி பல உற்பத்தி தொழிற்சாலைகளும் உள்ளன. இந்தத் தொழிற்சாலைகளில் பல நூறு பேர் வேலை செய்கின்றனர்.  
தெலுக் இந்தான் நகருக்குச் செல்லும் சாலயில் இரு மருங்கிலும் பல எண்ணெய்ப் பனைத் தோட்டங்கள் உள்ளன. 1900-களில், இந்தத் தோட்டங்களில் ஆயிரக்கணக்கான இந்தியர்கள் வேலை செய்தனர். ஆனால், அவர்களில் பலர் இப்போது புறநகர்ப் பகுதிகளில் வீடுகளை வாங்கி தொழிற்சாலைகள் அல்லது தனியார் நிறுவனங்களில் வேலை செய்கின்றனர்.  
அரசுப் பணிகளில் தமிழர்களின் எண்ணிக்கை மிகக் குறைந்து விட்டது. குறைந்த எண்ணிக்கையில் தான் தமிழர்கள் அரசு வேலைகளில் நியமிக்கப் படுகின்றனர். அரசாங்க வேலைகளில் தமிழர்கள் தவிர்க்கப் படுகின்றனர் எனும் பொதுவான கருத்து மலேசியா முழுமையும் பரவலாக இன்னும் இருந்து வருகிறது.  
இருப்பினும் தாப்பா மக்களவைத் தொகுதி உறுப்பினரும்; முன்னாள் மலேசிய மனிதவள அமைச்சருமான டத்தோ எம். சரவணன் இப்பகுதி வாழ் இந்தியர்களுக்கு வேலை வாய்ப்புகள் வழங்குவதில் தனி அக்கறை காட்டி வருகிறார்.
# தாப்பா

## பொருளியல்

### இந்தியர்கள் நகர்ப் புறங்களுக்கு மாற்றம்

சில ஆண்டுகளுக்கு முன்பு, தாப்பா நகரைச் சுற்றிலும் நிறைய ரப்பர் தோட்டங்கள், செம்பனைத் தோட்டங்கள் இருந்தன. அண்மைய காலங்களில் அந்தத் தோட்டப் பகுதிகளில் நில மேம்பாட்டுத் திட்டங்கள், வீடமைப்புத் திட்டங்கள், தொழில்துறை திட்டங்கள் உருவாக்கம் பெற்றன. அதனால், தோட்டப் புறங்களில் வாழ்ந்த இந்தியர்கள் நகர்ப் புறங்களுக்கு மாறிச் சென்று விட்டனர்.  
இந்தத் தோட்டங்களில் ஒரு சில வயதான இந்தியர்கள் மட்டுமே இன்னும் இருக்கின்றனர். ஓரளவுக்கு கல்வி தகுதியுடைய இளைஞர்கள் தாப்பா நகரில் பணி புரிகின்றனர். பட்டம் பெற்ற இளைஞர்கள் கோலாலம்பூர், ஈப்போ, பினாங்கு, ஜொகூர் பாரு, பெட்டாலிங் ஜெயா, சிங்கப்பூர் போன்ற பெரிய நகரங்களுக்குப் புலம் பெயர்ந்து விட்டனர்
# தாப்பா

## பொருளியல்

### தமிழ்ப்பள்ளிகள்

இப்போது அந்த ரப்பர் எண்ணெய்ப் பனைத்தோட்டங்களில் வங்காள தேசவர்கள், இந்தோனேசியர்கள், நேப்பாளியர்கள் ஒப்பந்த அடிப்படையில் வேலை செய்து வருகின்றனர். தாப்பா சுற்று வட்டாரத் தோட்டங்களில், முன்பு ஒவ்வொரு தோட்டத்திலும் ஒவ்வொரு பள்ளிக்கூடம் இருந்தது. இந்தத் தமிழ்ப்பள்ளிகளில் படித்த பலர் இப்போது அரசாங்க உயர் பதவிகளில் இருக்கின்றனர்.  
கல்வி அமைச்சிலும் காவல் துறையிலும் பலர் பல உயரிய பதவிகளில் உள்ளனர். இருப்பினும், அந்தப் பள்ளிக்கூடங்களில் மாணவர்களின் எண்ணிக்கை குறைந்து போனதால், இப்போது அந்தப் பள்ளிகளை மூட வேண்டிய நிலை ஏற்பட்டு வருகிறது. பல தமிழ்ப்பள்ளிகள் மூடப்பட்டும் விட்டன.  
தாப்பா நாடாளுமன்றத்திற்கு உள்பட்ட தமிழ்ப்பள்ளிகளின் அடிப்படை மேம்பாட்டிற்கும், அவற்றின் மாணவர்கள் கல்வி வளர்ச்சிக்கும் டத்தோ எம். சரவணன், தொடர்ந்து அக்கறை செலுத்தி வருகிறார். செண்டிரியாங் பாரதி தமிழ்ப்பள்ளி, தொங் வா தோட்ட தமிழ்ப்பள்ளி, தாப்பா ரோடு தமிழ்ப்பள்ளி போன்ற தமிழ்ப்பள்ளிகளுக்கு அரசாங்க உதவிகளைச் செய்து வருகிறார்.
# தாப்பா

## பொது

அண்மைய காலங்களில் தாப்பா நகரம் சற்று பிரபலம் அடைந்து வருகிறது. நகரில் இருந்து ஒரு கி.மீ. தொலைவில் 2001-ஆம் ஆண்டில் ஒரு சிறைச்சாலை கட்டப்பட்டது. பேராக் மாநிலத்தில் அதுதான் பெரிய சிறைச்சாலை ஆகும். சிறைச்சாலை அதிகாரிகளுக்கும் வருகையாளர்களுக்கும் தங்கும் வசதிகளை ஏற்படுத்தி தர ஒரு சின்ன குறுநகரமே உருவாகி வருகிறது.  
தாப்பா மக்களவைத் தொகுதி 1986-ஆம் ஆண்டில் இருந்து, பல தவணைகளுக்கு இந்தியர்களின் அரசியல் கோட்டையாக விளங்கி வருகிறது. டான் ஸ்ரீ எம்.ஜி. பண்டிதன், டத்தோ எஸ். வீரசிங்கம் போன்றவர்கள் அத்தொகுதியின் மக்களவை உறுப்பினர்களாகச் சேவையாற்றியுள்ளனர். 2008 பொதுத் தேர்தலில் டத்தோ எம். சரவணன் மக்கள் கூட்டணியைச் சேர்ந்த டான் செங் தோ என்பவரை 2,980 வாக்குகள் பெரும்பான்மையில் தோற்கடித்து வாகை சூடினார்.  
மக்களவைக்கு தேர்வு செய்யப்படுவதற்கு முன்னர் டத்தோ சரவணன், மலேசிய நாடாளுமன்ற மேலவை உறுப்பினராகப் பதவி வகித்தார். 2008 பொதுத் தேர்தலில் ம.இ.கா படுமோசமான தோல்வியை அடைந்தது. நான்கு இந்தியர்கள் மட்டுமே வெற்றி பெற்றனர். அவர்களில் ஒருவர்தான் டத்தோ சரவணன்.
# சென்னைப் பல்கலைக்கழக நூல்நிலையம்

**சென்னைப் பல்கலைக்கழக நூல்நிலையம்**, வில்லியம் கிரிபித் (William Griffith) என்னும் ஆங்கில அறிஞர் சென்னைப் பல்கலைக்கழகத்துக்குத் தரும்படி தமது உயிலில் எழுதி வைத்திருந்த 25 ஆயிரம் உரூபாயைக் கொண்டு, 1903-ல், நிறுவப் பெற்றது. இது தொடக்கத்தில், சென்னை எழும்பூரிலுள்ள அரசாங்கப் பொருட்காட்சிசாலையில் செயற்பட்டு வந்தது. 1928-ல், இது பல்கலைக் கழக செனட் கட்டடத்துக்கு மாற்றப்பட்டு, 1936 முதல் பல்கலைக்கழக அலுவலகத்தில் தனியாகவுள்ள நூல்நிலையப் பகுதியில் செயற்பட்டு வருகிறது.
# சென்னைப் பல்கலைக்கழக நூல்நிலையம்

## அமைப்பு

இந்நூல் நிலையத்தில் ஒரு பெரிய படிப்பறை, பத்திரிகையறை, நூலடுக்கறை, நூற்பட்டியறை, அலுவலகவறைகள் முதலியன உள்ளன.
நூலடுக்குப் பகுதி 130 அடி நீளமும், 30 அடி அகலமுடையது. நான்கு மாடிகள் கொண்டது. இவற்றிலுள்ள அலமாரிகளை நீளத்தில் சேர்த்து வைத்தால் இரண்டு மைல் நீளமிருக்கும்.நூற்பட்டியறையில் ஒவ்வொரு தட்டிலும், 1500 சூசிச்சீட்டுகள்(Index cards) கொண்ட 336 தட்டுகளுடைய பெட்டிகள் உள்ளன.
# சென்னைப் பல்கலைக்கழக நூல்நிலையம்

## சேகரிப்புகள்

இந்நூல் நிலையத்திலுள்ள நூல்கள், பத்திரிகைகள் ஆகியவற்றின் எண்ணிக்கை ஏறக்குறைய 1,82,000. இவை தவிர, தேசப்படங்கள் சு.2200-ம், பல்லைக்கழகம் ஏற்றுக்கொண்ட ஆராய்ச்சிக் கட்டுரைகள்(Thesis) சு.820-ம் வேறு சில அறிஞர் அளித்த அரிய நூல்களும் உள்ளன.
நூல்நிலையம் தருவிக்கும் பத்திரிகைகள் ஏறக்குறைய 2,700 ஆகும். இவற்றில் தலைசிறந்தவற்றின் முந்திய பல ஆண்டுகளில் வெளியான பத்திரிகைகளும் உள்ளன. கணிதமேதை இராமனுசன், அறிஞர் எல். டி. சாமிக்கண்ணு பிள்ளை ஆகியோரின் அரிய கையெழுத்துப்படிகளும் உள்ளன.  
இந்நூல்நிலையம் ஆண்டுதோறும் ஏறக்குறைய 8000 புதிய நூல்கள் வாங்கிச் சேர்க்கின்றது. சென்னைப் பல்கலைக்கழகம் தன் வெளியீடுகளான நூல்களையும், பத்திரிக்கைகளையும் இந்தியாவிலும் பிற நாடுகளிலுமுள்ள பல பல்கலைக்கழகங்களுக்கு அனுப்பிவைக்கிறது. அவற்றிற்கு மாற்றாக அப்பல்கலைக்கழகங்கள் தங்கள் வெளியீடுகளான நூல்களையும் பத்திரிகைகளையும் இந்நூல் நிலையத்திற்கு அனுப்பிவருகின்றன.
# சென்னைப் பல்கலைக்கழக நூல்நிலையம்

## சேகரிப்புகள்

### துறை நூலகங்கள்

- குறிப்பிட்ட நூல்கள், துறைசார்பாகப் பிரிக்கப்பட்டு அவை, அவற்றிற்கே உரிய துறைநூலகங்களும் உருவாக்கப்பட்டுள்ளன.
- இதில் துறைசார் மாணவர்களும், ஆய்வாளர்களும், பேராசிரியர்களும் இந்நூலகத்தைப் பயன்படுத்த விதிகள் தனியே உருவாக்கப்பட்டுள்ளன.
- சென்னை கன்னிமாரா பொது நூலகம், அரசு அலுவலக நூல்நிலையங்கள் போன்ற சிறப்பு நிலை நூலகங்கள், இங்குள்ள நூல்களை, கடனாகப் பெற்று, பிறர் பயன்படுத்த வழிவகைச் செய்யப்பட்டுள்ளன.
- முன்பு இந்நூல்நிலையத்தில் நூலகம் குறித்த பட்டயப்படிப்பும், நற்சான்றிதழ் படிப்பும் நடத்தப்பட்டு, தேர்வுகள் நடத்தப்பட்டன.தற்போது அது தனிப்பிரிவாக மாற்றப்பட்டுள்ளது.
# குடும்பத் திரைப்படம்

**குடும்பத் திரைப்படம்** (Family Films) என்பது திரைப்படங்களில் உள்ள ஒரு வகையாகும். ஒரு குடும்பத் திரைப்படம் என்பது பல்வேறு வயதினரும் பார்க்கமுடியும் வகையில் வடிவமைக்கப்பட்டுள்ள திரைப்படம். இதனால் குடும்பத்தினர் அனைவரும் அப்படத்தைப் பார்க்க இயலும். பொதுவாக இவ்வகைத் திரைப்படங்கள் குழந்தைகளும் பார்க்கக்கூடிய உள்ளடக்கத்தை மட்டுமே கொண்டிருக்கும். இந்தியத் திரைப்படத் தணிக்கைத் துறையினர் இத்தகைய படங்களுக்கு 'U' (Unrestricted) சான்றிதழ் அளிப்பார்கள்.  
குடும்பத் திரைப்படங்கள் எதார்த்தமான கற்பனை, சாகசம், போர், இசை, நகைச்சுவை மற்றும் இலக்கியத் தழுவல்கள் போன்ற பல முக்கிய வகைகளில் தயாரிக்கப்படுகின்றது.
# குடும்பத் திரைப்படம்

## பிரபல குடும்பத் திரைப்படங்கள்

- பாசமலர்
- பார் மகளே பார்
- நான் புடிச்ச மாப்பிள்ளை
- நான் பெத்த மகனே
- எல்லாமே என் பொண்டாட்டிதான்
- பொறந்தவீடா புகுந்த வீடா
- குடும்பம் ஒரு கதம்பம்
- சம்சாரம் அது மின்சாரம்
- வரவு நல்ல உறவு
- பட்டுக்கோட்டை பெரியப்பா
# குடும்பத் திரைப்படம்

## பிரபல குடும்பத் திரைப்பட இயக்குநர்கள்

- ஏ. பீம்சிங்
- விசு
- வி. சேகர்
- கே. எஸ். கோபாலகிருஷ்ணன்
# கண்ணுடைய வள்ளல்

**கண்ணுடைய வள்ளல்** என்பவர் 15 ஆம் நூற்றாண்டில் வாழ்ந்த நூலாசிரியர். புதிய சைவ மரபைத் தோற்றுவித்தவர். 15 ஆம் நூற்றாண்டில் ‘வள்ளல்’ என்றாலே இவரைக் குறிக்கும் அளவுக்குப் புகழ் பெற்று வாழ்ந்தவர்.  
இவர் தொடக்கத்தில் சம்பந்தர் பரம்பரையில் *சம்பந்த சரணாலயர்* என்னும் பெயருடன் விளங்கினார். அப்போது இவரது குரு சம்பந்த முனிவர். பின்னர் தன் குருவை மறந்து, வள்ளலார் மரபு என்னும் ஆசாரிய பீடம் நிறுவி அதன் தலைவர் ஆனார். சம்பந்தர் பரம்பரை சைவசித்தாந்த நெறியைப் பின்பற்றுவது. வள்ளலார் மரபு ஐக்கியவாத சமயம் என்னும் புதிய மரபைப் பின்பற்றுவது.  
‘கண்ணுடையார்’ என்னும் தொடர் சம்பந்தர் தேவாரத்தில் உள்ளது. திருஞான சம்பந்தரையே குருவாக மாற்றிக்கொண்ட இவர் ‘கண்ணுடைய திருஞான சம்பந்தர்’ எனத் தன் பெயரையே மாற்றிக்கொண்டார்.
# சமூகப் பிரச்சனை திரைப்படம்

**சமூகப் பிரச்சனை திரைப்படம்** (Social Problem Film) என்பது திரைப்படங்களில் ஒரு வகையாகும். ஒரு சமூகத் திரைப்படம் என்பது சமூகத்தில் உள்ள நடைமுறைகள், பிரச்சனைகள் பற்றியும், சமூகத்தில் வேண்டிய மாற்றங்கள், சீர்திருத்தங்கள் பற்றியும் வடிவமைக்கப்பட்டுள்ள திரைப்படம். இதனால் சமூகத்தில் மாற்றங்கள் நிகழவும், புதிய சிந்தனைகளை மக்களுக்குத் தெரிவிக்கவும் இயலும். சமூகப் படங்கள் பொதுவாக அனைவரும் பார்க்கக்கூடிய உள்ளடக்கத்தைக் கொண்டிருக்கும்.
# சமூகப் பிரச்சனை திரைப்படம்

## சமூகத் தமிழ்த் திரைப்படங்கள்

சில சமூகத் தமிழ்த் திரைப்படங்கள் கீழே தரப்பட்டுள்ளன.
- மேனகா
- டௌரி கல்யாணம்
- மனதில் உறுதி வேண்டும்
- புதுமைப் பெண்
- உன்னால் முடியும் தம்பி
- அங்காடித் தெரு
- வழக்கு எண் 18/9
- அப்பாவி
- கனா கண்டேன்
- நினைவில் நின்றவள்
# சமூகப் பிரச்சனை திரைப்படம்

## சமூகத் தமிழ்த் திரைப்பட இயக்குநர்கள்

சில சமூகத் தமிழ்த் திரைப்பட இயக்குநர்களின் பெயர்கள்:
- கே. பாலசந்தர்
- விசு
- வி. சேகர்
- வசந்தபாலன்
- பாலாஜி சக்திவேல்
- சேரன்
# லாத்தா கிஞ்சாங்

**லாத்தா கிஞ்சாங்** (*Latah Kinjang*) மலேசியாவின் பேராக் மாநிலத்தில் பாத்தாங் பாடாங் மாவட்டத்தில் உள்ள நீர்வீழ்ச்சி. இந்த நீர்வீழ்ச்சிக்கு அருகில் செண்டிரியாங் எனும் சிறுநகரம் இருக்கிறது. இந்நீர்வீழ்ச்சி மலேசியாவிலேயே மிக பிரபலமானது. மலேசியாவில் மிக உயரமான நீர்வீழ்ச்சிகளில் இதுவும் ஒன்றாகும். வடக்கு - தெற்கு நெடுஞ்சாலை வழியாகச் செல்லும் போது இந்த நீர்வீழ்ச்சியை எளிதாகப் பார்க்க முடியும். இதற்கு ஒரு நேரடியான சாலைத் தொடர்பு இல்லாததால் வாடிக்கையாக அதிகமானோர் செல்வது இல்லை.  
தாப்பா நகரில் இருந்து 20 கி.மீ. தொலைவில் இந்த லாத்தா கிஞ்சாங் எனும் நீர்வீழ்ச்சி இருக்கிறது. மலேசியாவின் பல உயரமான மலைகளைக் கொண்ட மத்தியமலைத் தொடரும் இந்த நீர்வீழ்ச்சிக்கு அருகில்தான் இருக்கிறது. நீர்வீழ்ச்சியை அடைய செண்டிரியாங் எனும் சிறுநகரத்தையும் தாண்டிச் செல்ல வேண்டும். இந்த நீர்வீழ்ச்சியைச் சுற்றியுள்ள காடுகளில் பழங்குடி மக்கள் வாழ்கிறார்கள்.  
பத்து மெலிந்தாங், லூபுக் காத்தாக், டூசுன் மூடா, ஜாலான் காச்சு, கம்போங் சூனு எனும் பெயர்களில் கிராமங்கள் உள்ளன. இவர்களுக்கு காடுகளே வாழ்வதாரமாக இருக்கின்றன. இப்போது அவர்களும் நவீனமயப் பிடியில் சிக்கி பல்வேறு மாற்றங்களைப் பெற்று வருகின்றனர். நீர்வீழ்ச்சிக்குச் செல்லும் வழியில் இவர்கள் சிறு சிறு கடைகள், குடில்களை வைத்து வியாபாரம் செய்கின்றனர்.  
காடுகளில் கிடைக்கும் வேர்கள், மரப்பட்டைகள், லேகியங்கள், பிசின்கள், மலைத் தேன் போன்றவற்றை விற்கின்றனர். ஒரு காலத்தில் காடுகளில் வாழ்ந்த இவர்கள் இப்போது வியாபாரமும் செய்யத் தொடங்கிவிட்டனர்.
# புல்மோட்டை

**புல்மோட்டை** (*Pulmoddai*) என்பது இலங்கையின் கிழக்கு மாகாணத்தில் திருகோணமலை நகரத்தில் இருந்து 55 கி.மீ துாரத்தில் நிலாவெளிப் பாதையின் முடிவிலும், அனுராபுரத்தில் இருந்து 105 கி.மீ தொலைவிலும் அமைந்துள்ளது. நீா் நில வளங்களைக் கொண்ட இப்பிரதேசத்தின் நுழைவாயில் யான் ஓயா நதியினாலும் அதன் வனப்பினாலும் அழகு படுத்தப்படுகின்றது. வடக்கே கோகிளாய் வாவியும் அமைந்துள்ளது. இச்சிறிய கிராமத்தில் 15,000 க்கும் அதிகமான மக்கள் வாழ்கின்றனர். இப்பிரதேச மக்கள் மீன் பிடி, இறால் பிடித்தல் மற்றும் விவசாயம் போன்ற தொழில்களைப் பிரதானமாகக் கொண்டுள்ளனர். இங்கு இலங்கையின் முக்கிய வளங்களின் ஒன்றான இல்மனைட் தொழிற்சாலையம், அரிசிமலை கடற்கரையும் அமையப் பெற்றதனால் அதிகமான உல்லாசப் பயணிகளை கவரும் இடமாகக் காணப்படுகின்றது.
# புல்மோட்டை

## அரிசி மலை கடற்கரை

கிழக்கில் சுற்றுலாப் பயணிகளை மிகவும் கவரும் இடமாக திருகோணமலை மாவட்டத்தின் புல்மோட்டையிலுள்ள அரிசி மலை கடற்கரை பிரதேசம் மாறிவருகின்றது. எழில் கொஞ்சும் காடுகளுடனான மலையடிவாரத்திற்கிடையில் காணப்படும் இக்கடற்கரை பிரதேசத்திலுள்ள மணல் அரிசியை ஒத்த அளவில் மென்மையானதாகக் காணப்படுவதால் இதனை அரிசி மலை கடற்கரை என நீண்டகாலமாக அழைக்கப்பட்டு வருகின்றது. இந்த அரிசி மலை கடற்கரை பிரதேசம் பல அரியவகை உயிரினங்களைக் கொண்டுள்ளன. மேலும் இதனை பார்வையிட வருகைதரும் உல்லாசப் பிரயாணிகள் இவ் அரியவகை மண்களை எடுத்துச் செல்வதனால் இம்மண்வளம் அரிதாகி வருகின்றமை கவலைக்குரியதே.
# புல்மோட்டை

## இங்குள்ள பாடசாலைகள்

- புல்மோட்டை முஸ்லிம் மகா வித்தியாலயம்
# பிலிப்பு நேரி

**பிலிப்பு நேரி** (*Philip Romolo Neri*) (இத்தாலியம்: *Filippo Neri*) (சூலை 22, 1515 – மே 25, 1595), என்பவர் கத்தோலிக்க திருச்சபையின் குருவாகத் திகழ்ந்து, "உரோமை நகரின் திருத்தூதர்" என்னும் சிறப்புப் பெயர் கொண்டு, மறைமாவட்ட குருக்களுக்கான "இறைவேண்டல் சபை" (*Congregation of the Oratory*) என்றொரு அமைப்பை ஏற்படுத்தியவர் ஆவார்.